পথৰ মেৰামতিৰ কামত ব্যস্ত এজন জোৱান

শিলচৰৰ এগৰাকী যানবাহন আৰক্ষীৰ মহানুভৱতা, যানজঁট নিয়ন্ত্ৰণৰ লগতে পথ মেৰামতিত ব্যস্ত এজন জোৱান । মেহেপুৰৰ আৰক্ষী জোৱান ৰাজেশ সিনহাৰ উদাৰতা ।সামাজিক মাধ্যমত ভাইৰেল জোৱানজনৰ এই পদক্ষেপ । শিলচৰ মেডিকেলৰ মেহেপুৰ অঞ্চলৰ পথছোৱা দীৰ্ঘদিন ধৰি জৰাজীৰ্ণ অৱস্থাত আছে।পথছোৱাত প্ৰকাণ্ড প্ৰকাণ্ড গাতৰ বাবে প্ৰতিদিনেই সৃষ্টি হয় যানযঁটৰ । পথত থকা গাতৰ বাবে যানযঁটৰ লগতে পথচাৰী সকলৰ অসুবিধা প্ৰত্যক্ষ কৰি কৰ্তব্যৰত জোৱানজনে নামি পৰে পথ মেৰামতিত ।হাতত বেলচা লৈ পথৰ কাষত থকা মাটিৰে গাত মেৰামতি কৰাত । পথৰ মেৰামতিৰ কামত দেখা গ’ল জোৱানজনক ।সম্প্ৰতি এই দৃশ্য ছ’ছিয়েল মিডিয়াত ভাইৰেল হোৱাৰ পাছত আৰক্ষী জোৱানৰ এনে পদক্ষেপৰ সলাগ লৈছে ৰাইজে।